46 NOTICE HISTORIQUE ET DESCRIPTIVE 



ranee que ledict roy de France et ses ministres donnoient continuellement de la vouloir 

 observer, comme aussi dissimuloit et demonstroit ledict de Cleves voloir garder la com- 

 mune paix de la Germanye, nous deliberames de passer et venir au secours d'iceulx en 

 personne : ce que eussions fait des lors, sans que, au mesme temps, ledict roy de France 

 nous vint assaillir du coustel de Roussillon, avec tres-grande multitude de gens, et que 

 le S p d'Allebrecht lors feit gros amas en celluy de Navarre, en quoy fusmes empesche de 

 resister, comme feismes avec 1'ayde de Dieu, tellement que toutes lesdictes forces furent 

 reboutees avec honte, confusion et grosse perte des dessusdicts, comme nous pensons 

 que lesdicts pays en sont este advertiz. Et, nous trouvans desja en 1'arriere-saison, re- 

 tournasmes dez Barcelonne en noz royaulmes de Castille, pour y bailler ordre et provi- 

 sion, avec determination de passer de dec.a a la premiere verre ', que sumes retourne" 

 audict Barcelonne, et illec este detenu, par la seule contrariete et diversile du temps, 

 jusques en ce dernier mois de may , que, avec la divine ayde , sumes arrive deca, et avons 

 entendu de ceulx que la royne douaigiere d'Hongrie, madame nostre seur, nous a depes- 

 che, et mesmes encores dernierement par le S r de Boussu, nostre grant escuyer, le pro- 

 gres de la guerre, grans effors que lesdicts ennemys ont continue et font allencontre de 

 nosdicts pays, et la resistence au contraire, et le Ires-grant debvoir que y ont faict lesdicts 

 pays et noz bons et loyaulx vassaulx et subjectz d'iceulx , y exposans leurs vyes et biens. 

 Quoy entendu, depeschons ledict S r de Boussu , pour en dilligence aller devers nostredicte 

 seur et iceulx pays, 1'advertir de nostre intention, qu'est de mettre la personne et tout le 

 surplus pour leur assistence et reboutement desdicts ennemys : en quoy nous esperons, 

 avec 1'ayde du Createur et la leur, faire tellement que lesdicts ennemys seront contrains , 

 vueillent-ilz ou non, de laisser lesdicts pays et nosdicts bons subjectz en paix pour 1'ad- 

 venir, et confions entierement que, puisque ilz ont fait tant et si grant debvoir en nostre 

 absence, qu'ilz se esvertueront du tout en tout pour, a ce cop, et avec noslre venue, pouvoir 

 venir au-dessus desdicts ennemys, et mettre lesdicls pays en asseurance, repos et tran- 

 quillite, selon que plus ou long vous declairera, de noslre part, ledict S r de Boussu, lequel 

 vous prions croire comme nous-mesmes, et vous employer en ce qu'il vous dira de par 

 nous, et y faire, selon que entierement confions de vostre tres-grande loyaulte, amour, 

 devotion et affection que nous porlez, le tres-louable debvoir qu'avez fait jusques mainte- 

 nant centre lesdicts ennemys; et nous ne deffauldrons de faire office de bon prince en tout 

 ce qui concernera le bien desdicts pays, et avoir en singuliere memoire voz bons, notables 

 et memorables services. A tant, reverendz peres en Dieu, venerables, tres-chiers et feaulx , 

 chiers et bien amez, Dieu vous ail en sa saincte garde. Dez Pavye, le xin e de juing 1545. 



.. CHARLES. 

 BAVE. i> 



Charles-Quint ecrivit vraisemblablementaux etats des autres provinces dans les memes 

 ' La premiere verrc, la primavere, le printemps. 



